
MARIJAMPOLĖS SAVIVALDYBĖS NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS


2024 m. vasario 21 d. Nr. K-66


Posėdis įvyko - 2024 m. vasario 2 d., 16.00 val.
Posėdžio pirmininkas – Tadas Prajara, Regionų plėtros ir visuomenės gerovės instituto direktorius.
Posėdžio sekretorė – Agnė Gedžienė, Marijampolės savivaldybės administracijos investicijų ir verslo skatinimo skyriaus vyriausioji specialistė.
Posėdyje dalyvavo: Tadas Bartaševičius, VšĮ Tolerancijos fabrikas vadovas, Edmundas Razvickas, Marijampolės savivaldybės tarybos narys, Daiva Kresninkevičienė, Socialinių paslaugų vystymo ir bendradarbiavimo centro direktorė, Rasa Matusienė - Marijampolės savivaldybės administracijos Socialinių paslaugų skyriaus vyriausioji specialistė, Alvydas Kirkliauskas, Marijampolės savivaldybės tarybos narys, Loreta Rutkauskienė, Marijampolės savivaldybės administracijos Savivaldybės jaunimo reikalų koordinatorė (vyriausioji specialistė), Valdas Pileckas, Marijampolės savivaldybės tarybos narys.

DARBOTVARKĖ:
1. Dėl darbotvarkės tvirtinimo.
2. Dėl pritarimo Marijampolės savivaldybės nevyriausybinių organizacijų tarybos 2023 m. veiklos ataskaitai.
3. Dėl NVO, vienijančios/atstovaujančios asmenis su negalia, atstovo delegavimo į smurto artimoje aplinkoje prevencijos komisiją.
4. Kiti einamieji klausimai.

1. SVARSTYTA. Darbotvarkės tvirtinimas.
T. Prajara pristatė 2024 m. vasario 2 d. NVO tarybos posėdžio darbotvarkę. Darbotvarkės projektas visiems NVO tarybos nariams buvo pateiktas el. paštu. Pasiteiravo, ar yra pasiūlymų/pastabų dėl darbotvarkės. Pasiūlymų/pastabų nebuvo. Pasiūlė pritarti NVO tarybos 2024 m. vasario 2 d. posėdžio darbotvarkei ir ją patvirtinti.
NUTARTA. Pritarti ir patvirtinti Marijampolės savivaldybės NVO tarybos 2024 m. vasario 2 d. posėdžio darbotvarkę.
BALSAVO: „UŽ“ – 9; „PRIEŠ“ – 0; „SUSLAIKĖ“ – 0; „NUSIŠALINO“ – 0.

2. SVARSTYTA. Pritarimas Marijampolės savivaldybės nevyriausybinių organizacijų tarybos 2023 m. veiklos ataskaitai.
T. Prajara informavo, kad NVO tarybos 2023 m. veiklos ataskaitos projektas buvo pateiktas el. paštu. Pasiteiravo, ar yra pastabų/pasiūlymų dėl NVO tarybos 2023 m. veiklos ataskaitos. Pasiūlymų/pastabų dėl NVO tarybos 2023 m. veiklos ataskaitos posėdžio metu nebuvo gauta. T. Prajara pasiūlė pritarti NVO tarybos 2023 m. veiklos ataskaitai.
[bookmark: _Hlk152684086]NUTARTA. Pritarti Marijampolės savivaldybės nevyriausybinių organizacijų tarybos 2023 m. veiklos ataskaitai (pridedama).
BALSAVO. „UŽ“ – 9; „PRIEŠ“ – 0; „SUSLAIKĖ“ – 0; „NUSIŠALINO“ – 0.

3. SVARSTYTA. NVO, vienijančios/atstovaujančios asmenis su negalia, atstovo delegavimas į smurto artimoje aplinkoje prevencijos komisiją.
T. Prajara informavo, kad gautas Marijampolės savivaldybės administracijos Socialinių paslaugų skyriaus prašymas į Marijampolės savivaldybės smurto artimoje aplinkoje prevencijos komisiją deleguoti vieną atstovą iš NVO, vienijančios/atstovaujančios asmenis su negalia. Prašymas pateiktas atsižvelgiant į Asmens su negalia teisių apsaugos agentūros rekomendacijas.
Vyko diskusija. Po diskusijos siūloma į Marijampolės savivaldybės smurto artimoje aplinkoje prevencijos komisiją deleguoti Marijampolės savivaldybės I grupės neįgaliųjų draugijos pirmininkę Irmą Kavaliauskienę.
NUTARTA. Į Marijampolės savivaldybės smurto artimoje aplinkoje prevencijos komisiją deleguoti Irmą Kavaliauskienę, Marijampolės savivaldybės I grupės neįgaliųjų draugijos pirmininkę, tel. +370 618 07670.
BALSAVO. „UŽ“ – 9; „PRIEŠ“ – 0; „SUSLAIKĖ“ – 0; „NUSIŠALINO“ – 0.

4. SVARSTYTA. Kiti einamieji klausimai.
A. Gedžienė informavo, kad Marijampolės savivaldybės administracija yra gavusi Nacionalinės vartotojų konferencijos raštą, kuriame pateikiami pasiūlymai savivaldybei dėl reguliuojamų viešųjų paslaugų vartotojų švietimo. Siūloma į savivaldybės NVO tarybos 2024 m. darbotvarkę įtraukti papildomus klausimus.
T. Prajara pristatė pasiūlymus, kuriuos Nacionalinė vartotojų konferencija siūlo įtraukti į NVO tarybos 2024 m. darbotvarkę. 
Vyko diskusija. Po diskusijos siūloma išnagrinėti Nacionalinė vartotojų konferencijos pasiūlymus savivaldybei dėl reguliuojamų viešųjų paslaugų vartotojų švietimo ir kitame NVO tarybos posėdyje priimti sprendimą dėl šių pasiūlymų įtraukimo į savivaldybės NVO tarybos 2024 m. darbotvarkę.
NUTARTA:
1. Iki kito NVO tarybos posėdžio išnagrinėti Nacionalinė vartotojų konferencijos pasiūlymus savivaldybei dėl reguliuojamų viešųjų paslaugų vartotojų švietimo. 
2. Sprendimą dėl pasiūlymų savivaldybei dėl reguliuojamų viešųjų paslaugų vartotojų švietimo įtraukimo į NVO tarybos 2024 m. darbotvarkę priimti kitame NVO tarybos posėdyje.
BALSAVO: „UŽ“ – 9; „PRIEŠ“ – 0; „SUSLAIKĖ“ – 0; „NUSIŠALINO“ – 0.

PRIDEDAMA:
1. Marijampolės savivaldybės nevyriausybinių organizacijų tarybos 2023 m. veiklos ataskaita, 4 lapai.
2. Marijampolės savivaldybės nevyriausybinių organizacijų tarybos 2024 m. vasario 8 d. posėdžio dalyvių sąrašas, 1 lapas.

Tarybos pirmininkas 	Tadas Prajara


Tarybos sekretorė	Agnė Gedžienė
